
R E F E R A T   D E   A P R O B A R E 
pentru modificarea Hotărârii Consiliului Local nr. 113/2015 privind aprobarea Procedurii proprii de stabilire şi facturare a consumurilor de energie termică pentru utilizatorii din Municipiul Brad


	Prin Hotărârea Consiliului Local nr. 113/2015 s-a aprobat Procedura proprie de stabilire şi facturare a consumurilor de energie termică pentru utilizatorii din Municipiul Brad.	
	Prin adresa nr. 3569/16.09.2022,  înregistrată la Primăria Municipiului Brad sub nr. 49009/16.09.2022,  S.C. TERMICA BRAD S.A.,  a solicitat  iniţierea unui proiect de hotărâre pentru modificarea Hotărârii Consiliului Local nr. 113/2015 privind aprobarea Procedurii proprii de stabilire şi facturare a consumurilor de energie termică pentru utilizatorii din Municipiul Brad, astfel:
„La art. 21 se introducere un nou paragraf cu următorul conținut:
 Citirea indicațiilor aparaturii de măsură la nivel de proprietate individuală (gigacalorimetre individuale de apartament) se face la sfârșitul sezonului de încălzire. În celelalte luni ale sezonului de încălzire se va face autocitire, iar valoarea indexului autocitit se va comunica către S.C. Termica Brad S.A. în ultimele două zile ale fiecărei luni.
 Art. 39 se va modifica și va avea următorul conținut:
Factura individuală emisă de furnizor va cuprinde următoarele informații:
· Destinatarul facturii/ adresa de consum;
· Nr. de facturi și data emiterii;
· Codul de client;
· Nr. contract/ procedură;
· Scadența de plată;
· Nr. Punct Termic;
· Cotă TVA;
· Perioada facturării;
· Consumul de energie termică (Gcal. sau după caz MWh);
· Reducerea de 50%, în limita prevăzută în Anexa Nr. 1 din Legea nr. 226/2021(consum mediu lunar); 
· Ajutorul de încălzire;
· Penalitățile calculate conform prevederilor legale și/sau contractuale;
· Modalitățile de plată;
· Modalitățile de transmitere a indexului;
· Informații privind protecția persoanelor fizice în ceea ce privește prelucrarea datelor cu caracter personal și libera circulație a acestor date.
	Pentru acordarea reducerii de 50% aferent consumului lunii noiembrie 2022, se va considera termen limită de scadență a facturilor de energie termică din sezoanele precedente data publicării listelor definitive a beneficiarilor de către U.A.T, conform punctului 3 din  N.M. de aplicare a OG 27/1996.
	 Consumatorii de energie termică branșați în SACET, precum și consumatorii debranșați dar a căror spații de locuit sunt tranzitate de coloane verticale de distribuție a agentului termic pot beneficia de reducere dacă, până la data publicării listelor definitive de către U.A.T. încheie contract de furnizare a energiei termice pentru consumul individual aferent spațiului deținut.
	 Persoanele care plătesc doar cota parte din consumul comun de energie termică aferent condominiului conform art. 24 din Procedura proprie de stabilire și facturare a consumurilor de energie termică pentru utilizatori se consideră că au contract în virtutea procedurii locale și a depunerii cererii de acordare a reducerii.
       Acordarea reducerii se va acorda dacă beneficiarul îndeplinește următoarele condiții cumulative:
· plata la zi a debitelor;
· existența unui contract valabil încheiat pentru utilizatorii branșați și pentru cei debranșați dar a căror spații de locuit sunt tranzitate de coloane verticale de distribuție a agentului termic;
· includerea beneficiarului în listele definitive comunicate de U.A.T. Brad. 
	Plata reducerii  se va efectua  în conturile bancare ale furnizorului de energie termică.”
	În contextul celor de mai sus, am inițiat prezentul proiect de hotărâre prin care am propus modificarea Hotărârii Consiliului Local nr. 113/2015 privind aprobarea Procedurii proprii de stabilire şi facturare a consumurilor de energie termică pentru utilizatorii din Municipiul Brad și-l supun plenului Consiliului Local Brad spre dezbatere în  forma prezentată.
	Invoc în susţinerea propunerii mele prevederile art. 255 alin. 1 şi alin. 2 din Ordinul ANRSC nr. 91/2007 pentru aprobarea Regulamentului cadru al serviciului public de alimentare cu energie termică,  ale art. 12 alin.2 din Anexa la Ordinul A.N.R.S.C. nr. 483/2008 privind aprobarea Contractului - cadru de furnizare a energiei termice,  ale  art. 4-9 din Ordinul A.N.R.S.C. nr. 343/2010 pentru aprobarea normei tehnice privind repartizarea consumurilor de energie termică între consumatorii din imobilele de tip condominiu, în cazul folosirii sistemelor de repartizare a costurilor pentru încălzire şi apă caldă de consum, ale Ordonanța nr. 27 din 5 August 1996 pentru acordarea de facilități persoanelor care domiciliază sau lucrează în unele din localitățile aferente Munților Apuseni și Rezervației Biosferei Delta Dunării, ale Normelor Metodologice 4626/15.07.1997, 6291/18.08.1997, 23685/25.08.1997, 1840/25.08.1997 pentru acordarea, utilizarea și costul cheltuielilor rezultate din aplicarea prevederilor Ordonanței Guvernului nr. 27 din 05.08.1996 precum și  ale Ordinului comun MMSP, ME, MF, MDLPA și MMAP nr. 572/25.03.2022, 321/12.04.2022, 1335/31.05.2022. 1009 din 12.05.2022 și 935 din 02.05.2022.

